
Narvas Linda tänav 4 asuvate ruumide 
tasuta kasutusse andmine (Linda HIV SA)
1. ASJAOLUD JA MENETLUSE KÄIK
Narva Linnavalitsusele saabus taotlus Linda HIV Sihtasutuselt, registrikood 90010657, milles palutakse anda tasuta kasutusse Narvas Linda tänav 4 hoones 6. korrusel asuvad ruumid               nr 184 ja 186  HIV-nakkuse testimise ja ravi korraldamiseks. 




Ruumide üldpind
 
43,0  m2

Arvestuslik üüritasu

17,88 eurot kuus

Käesoleval ajal kasutab Linda HIV SA tasuta Narvas Linda tänav 6 hoones asuvaid 6. korruse ruume üldpinnaga 162,5 m2.

Lepingu kehtivusaeg on kuni 31.05.2017. a. 

Linda HIV Sihtasutuse avaldust arutati Narva Linnavalitsuse linnavarakomisjoni koosolekul 03.10.2012. a (protokoll nr 11) ning otsustati:
1. Soovitada anda Linda HIV Sihtasutusele, registrikood 90010657, avalikku enampakkumist korraldamata  tasuta kasutusse Narvas Linda tänav 4 hoones 6. korrusel asuvad ruumid               nr 184 ja 186 üldpinnaga 43,0 m2 HIV-nakkuse testimise ja ravi korraldamiseks.

2. Narva Linnavalitsuse Linnavara- ja Majandusametil esitada punktis 1 toodud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46.4 ja 7.2.5 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.2) alusel. 

Korra punktide 7.2, 7.2.5 kohaselt üksnes linnavalitsuse korraldusega võib linnavara sihtasutustele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks. 
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Linda tänav 4 hoone bilansiline valdaja.

Korra punkti 55. alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD ALUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktides 7.2 ja 7.2.5 sätestatu alusel võib linnavara sihtasutustele tähtajaga kuni 5 aastat tasuta kasutusse anda linnavalitsuse korraldusega.

3. OTSUS

3.1. Anda Linda HIV Sihtasutusele, registrikood 90010657, avalikku enampakkumist korraldamata  tasuta kasutusse Narvas Linda tänav 4 hoones 6. korrusel asuvad ruumid               nr 184 ja 186 üldpinnaga 43,0 m2 HIV-nakkuse testimise ja ravi korraldamiseks tähtajaga kuni 31.05.2017. a.
 3.3. Narva Linnavalitsuse Linnavara- ja Majandusametil sõlmida Linda HIV SA-ga punktis 3.1 nimetatud ruumi tasuta kasutusleping. 
3.3. Narva Linnavalitsuse Linnavara- ja Majandusametil avaldada kuulutus vara tasuta kasutusse andmise kohta kohalikus ajalehes.
4.  RAKENDUSSÄTTED

4.1. Linnavara- ja Majandusametil teha korraldus teatavaks Linda HIV Sihtasutusele.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

